Kilenc embert ölt meg egy pokolgép Thaiföldön | Külföldi hírek | Győr-Moson-Sopron - kisalfold.hu
Külföldi hírek > Kilenc embert ölt meg egy pokolgép Thaiföldön Kilenc embert ölt meg egy pokolgép Thaiföldön
mti	2011.01.25. 17:28
Kilenc embert ölt meg kedden egy út mellé telepített pokolgép Thaiföld legdélebbi, Malaysiával határos, többségében mohamedán malájok lakta tartományában. Az áldozatok teherautóval kacsavadászatra tartó buddhisták voltak. Ez volt a legsúlyosabb terrorista támadás a vidéken 2009 júniusa óta, amikor fegyveresek az esti ima idején megtámadtak egy mecsetet, és tizenegy embert agyonlőttek. A buddhista többségű Thaiföld déli részén nyolcadik éve muzulmán szeparatista felkelés zajlik, amelynek 4300 ember esett eddig áldozatul. A bangkoki kormány és a biztonsági erők a közelmúltban ugyan azt állították, hogy az erőszak a biztonsági intézkedések és a kormánypropaganda hatására jelentősen visszaszorult, de ennek ellentmond az, hogy a keddi támadás hat napon belül már a második komoly terrorakció volt. Múlt szerdán lázadók megtámadtak egy katonai állást, négy embert megöltek, ötöt megsebesítettek és legalább 20 lőfegyvert zsákmányoltak. Témák:
Külföldi hírek > Kilenc embert ölt meg egy pokolgép Thaiföldön Önnek ajánljukJómadárles: rabok ornitológiai akcióbanHatvanegy elítélt is részt vesz az idén Nagy-Britanniában a világ legnépesebb madármegfigyelésén. Tovább olvasomBetöltés